Document ID: 32008D0660

KOMMISSIONENS BESLUTNING
af 31. juli 2008
om ændring af beslutning 2006/236/EF om særlige betingelser for fiskevarer importeret fra Indonesien og bestemt til konsum
(meddelt under nummer K(2008) 3988)
(EØS-relevant tekst)
(2008/660/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6,
under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (2), særlig artikel 53, stk. 1, litra b), og
ud fra følgende betragtninger:
(1)
Kommissionens beslutning 2006/236/EF af 21. marts 2006 om særlige betingelser for fiskevarer importeret fra Indonesien og bestemt til konsum (3) blev vedtaget, fordi resultaterne af EF-inspektioner i det pågældende tredjeland havde vist alvorlige hygiejnemangler i forbindelse med håndteringen af fiskevarer. Ved inspektionerne blev der endvidere påvist alvorlige mangler i forbindelse med de indonesiske myndigheders kapacitet til at foretage pålidelig kontrol af fisk, navnlig med henblik på at påvise forekomst af histamin og tungmetaller i de relevante arter.
(2)
I henhold til beslutning 2006/236/EF skal medlemsstaterne sikre, at alle sendinger af fiskevarer, der importeres fra Indonesien, underkastes de fornødne test for at sikre, at de pågældende produkter ikke overskrider bestemte grænseværdier for tungmetaller, og der skal for bestemte arter foretages en test til påvisning af histamin.
(3)
I henhold til beslutning 2006/236/EF skal den tages op til revision på grundlag af de indonesiske kompetente myndigheders garantier og resultaterne af de test, som medlemsstaterne har foretaget.
(4)
Indonesien har nu givet Kommissionen de relevante garantier. Dertil kommer, at resultaterne af de test, medlemsstaterne har foretaget af fiskevarer importeret fra det pågældende tredjeland, er tilfredsstillende med hensyn til tungmetaller i akvakulturprodukter og med hensyn til histamin. Det er derfor ikke længere nødvendigt at teste alle sendinger af fiskevarer bestående af de relevante arter for histamin og alle sendinger af akvakulturprodukter for tungmetaller.
(5)
I artikel 2 i beslutning 2006/236/EF henvises der til Kommissionens forordning (EF) nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler (4). Nævnte forordning er blevet ophævet og afløst af Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (5). Henvisningen bør derfor ændres.
(6)
Beslutning 2006/236/EF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2006/236/EF foretages følgende ændringer:
1)
Artikel 1 affattes således:
»Artikel 1
Anvendelsesområde
Denne beslutning finder anvendelse på fiskevarer importeret fra Indonesien og bestemt til konsum.
Den finder dog ikke anvendelse på akvakulturprodukter.«
2)
Artikel 2, stk. 1, affattes således:
»1. Ved anvendelse af passende prøveudtagningsplaner og påvisningsmetoder skal medlemsstaterne sikre, at alle sendinger af produkter, der er omfattet af artikel 1, underkastes de fornødne test for at sikre, at de pågældende produkter ikke overskrider de grænseværdier for tungmetaller, der er fastsat i Kommissionens forordning (EF) nr. 1881/2006 (6).
Artikel 2
Denne beslutning er rettet til medlemsstaterne.
Udfærdiget i Bruxelles, den 31. juli 2008.

Labels: 3
0
18
6